‘भारत रिसाउँछ’ ले कसैलाई फरक पर्दैन, किनकि अमूर्त राष्ट्रबारे केही भन्दा त्यताको कुनै शक्तिकेन्द्रले आफूमाथि लक्षित ठान्दैन । तर, प्रमाण र डाटासहित केही माग र अडान पेश हुँदा त भारतीय कर्मचारीतन्त्र तथा राजनीतिक वृत्तबाट तत्कालै ‘रियाक्सन’ आउने भयो । त्यो खतरा मोल्न नेपालको राजनीतिक नेतृत्व तयार छैन । यसैकारण पूरै कर्मचारी संयन्त्र– सचिव, सहसचिव, सिडिओ, एलडिओ– जो कोही केन्द्र र फिल्डका पदाधिकारी सबै चूप रहनुलाई नै श्रेयस्कर ठान्दछन् ।
